cartoon print side button stripe patchwork hoodie at Banggood
Cartoon Print Side Button Stripe Patchwork Long Sleeve Hoodie Sweatshirt COD 20. Die Here doen magtige dade Josua 6 - PDF
Download "20. Die Here doen magtige dade Josua 6"
Juliaan Alfred Martens
1 1 20. Die Here doen magtige dade Josua 6 Tema Die Here doen magtige dade. Agtergrond Hierdie verhaal gaan voort met die Israelitiese volk wat die Jordaan oorsteek en besig is om die beloofde land in te gaan. Jerigo was een van die oudste en sterkste stede van daardie tyd, en was n vreesaanjaende stad om teen te veg. Hierdie verhaal moet in die lig van Josua 2 gelees word. Bybelgedeeltes Hoofgedagtes van die ontmoeting Lees Josua 6: Die Here neem leiding en beveel Josua wat om te doen. Vertel Josua 6: Josua dra die Here se plan aan die priesters en manskappe oor en hulle reageer dadelik. Lees Josua 6:11-16 en 3. Die mure val en alles word uitgedelg. vertel 6:17-21 Lees Josua 6: Ragab en haar familie word gespaar/gered. Uitkoms 1. Toewyding: Om voor die Here te buig en te doen wat Hy sê, laat jou verwonderd staan oor sy mag. 2. Wete: In die slegste omstandighede (soos oorlog) werk die Here steeds as Redder. Hulpmiddels by die storie n Kaart van Israel (Opsioneel) Paneel 4 van die LP3-benadering Hulpmiddels vir kleingroepvaslegging Junior kleingroep Bring saam 1. Houtblokke of papier/karton gevou en geplak as bakstene. Andersins, net karton/papier uitgeknip in reghoeke. 2. Wondergom of iets om hierdie bakstene mee vas te plak Voor die tyd Indien jy daarvan gebruik maak, knip of plak die karton/papier bakstene. Senior kleingroep Bring saam 1. Sowat stukke papier of karton waarop daar geskryf kan word sodat die hele groep dit sal kan lees. 2. Koki s Voor die tyd
2 2 Die storie Begin Is daar sekere dinge wat ons nie in staat is om te doen nie? Is daar sekere dinge wat ons as mense net nie kan doen nie? Wat kan ons nie doen nie? (Kry voorstelle vanaf die kinders.) Wat daarvan as ek myself probeer optel aan my gordel/sokkies/veters? Kom ons probeer dit regkry. (Probeer dit nou doen saam met die kinders.) Wat daarvan as ek probeer vlieg met my arms? Kom ons probeer dit nou. (Probeer dit weer eens.) Wat daarvan as ons so hard skree dat die gebou se mure omval? Kan ons dit gou probeer doen? (Laat die kinders n harde skree gee om te probeer om die gebou te laat omval. Indien dit nie moontlik is om te raas nie, laat die kinders probeer om die gebou om te blaas.) Het ons dit reggekry? Nee! Kom ons lees iets in die Bybel wat ook nie moontlik was vir mense nie. Kan julle nog verlede week se verhaal onthou? Ons gaan nou verder lees aan daardie verhaal. Hoor Moment 1: Lees Josua 6:1-5 Ek wonder hoe Josua moes gevoel het toe dit tyd was om Jerigo aan te val. Dalk was hy bang, of dalk het hy gewonder hoe hulle tot binne-in die stad sou kom. Ons lees hier dat Jerigo gesluit was. Omdat dit sulke groot mure gehad het, was daar seker geen manier waarop hulle kon inkom nie. Dalk het die mense agter die mure gesit en gedink, Ons is veilig! Geen mens kan ons hier kry nie! Maar hulle het één ding vergeet: Die Israeliete was nie net mense nie. Die Here was by hulle! Die Here het na Josua toe gekom en vir hom gesê om Jerigo aan te val. Ons lees in vers 2 dat die Here vir Josua gesê het dat Hy die stad in sy hande oorgee. Die Here het nie vir Josua gesê dat die Israeliete gaan wen nie, maar eerder dat Hy, die Here, die stad gaan oorgee. Die Here het boonop presies verduidelik hoe die oorlog gewen sou word: die mure gaan omval. Hierdie oorlog was beslis nie meer in mense se hande nie! Ek wonder hoe Josua toe gedink het. Dalk het hy gedink hy hoef nie meer bekommerd te wees nie, want die oorlog is nie meer in sy hande nie. Die Here neem nou alles oor! In daardie tyd was oorlog n manier vir die mense om te sien wie se god die sterkste was. Die volk wat gewen het, se god was beskou as die sterker, ware god. Almal het afgode gehad, maar nou gaan hulle die enigste ware God leer ken. Moment 2: Vertel Josua 6:6-10 Josua het nou vir die volk die Here se instruksies verduidelik: hulle mag nog nie veg nie, maar moes eerder vir sewe dae lank net om die mure van die stad loop. Die eerste ses dae moes hulle elke dag een keer om stap, en op die sewende dag moes hulle sewe keer om stap.
3 3 In die Bybel is die getal sewe gewoonlik geassosieer met die Here of sy teenwoordigheid. Hulle mag ook nie gepraat het, of enige geluide gemaak het nie eers as hulle klaar vir die laaste keer om die stad gestap het, moes hulle op hulle heel hardste skreeu. Dink net hoe het dit op die senuwees van die mense in die stad gewerk. Hulle het glad nie geweet wat om te verwag en wanneer om dit te verwag nie. Die volk mag nie aangeval het nie, maar hulle moes vir die Here wag om te werk. Het dit toe só gebeur? Kom ons vind uit. Moment 3: Vertel Josua 6:11-19 en lees 6:20-21 Josua en die volk het toe gedoen wat die Here van hulle gevra het. Hulle het vir ses dae om die stad gestap, en op die sewende dag sewe keer. Hulle moes seker moeg gewag gewees het, en dalk wou hulle sélf net die stad aanval. Ek wonder wat die mense binne die stad gedoen het. Dalk het hulle die Israeliete geterg. Dalk het hulle hulle gespot. Dalk was die Israeliete kwaad en wou net aanval. Tóg het hulle nie: Hulle het gewag en gedoen wat die Here gesê het. En toe Toe tuimel die stad se mure inmekaar! Doef! Só iets kan slegs die Here doen. Die Israeliete kon dit nie doen nie dit was regtig n wonderwerk. Ek wonder hoe die stad se inwoners toe gevoel het. Dalk was hulle bang. Ek sou seker ook bang gewees het. n Banvloek is n vorm van verbanning. Dit was nie n vloek in die magiese sin van die woord nie, maar het eerder net alles verban dit het die volk verbied om iets vir hulleself te neem. As hulle iets sou vat, sou hulle gestraf geword het. Lees van só n geval in Josua 6. Moment 4: Lees Josua 6:22-25 Daar was wel een familie wat nie bang was nie! Ragab en haar hele familie was gered! Kan julle nog die verhaal onthou? Waarom is Ragab gered? (Gee vir die kinders kans om te antwoord.) Ja, sy is gered omdat sy genade aan die twee verkenners bewys het. Sy was genadig, en die Here was ook met haar genadig. Nie net is Ragab en haar familie se lewens gespaar nie, maar sy het ook deel van die volk Israel geword. Sy was eers n persoon wat baie mense sleg sal noem iemand wat jy dalk nie sou wou ken nie maar nou was sy n belangrike persoon in die volk. Meer as dit, ons lees in Matteus 1 dat Ragab die groot-groot ouma-grootjie was van Koning Dawid, en dus was sy ook een van Jesus se voorsate! Sy het gegaan van zero tot hero! (Dink aan verlede keer se tabelle in die senior werkboek.) Dink Dink nou n bietjie aan die Israeliete. Dink jy dalk dat hulle net die stad wou inneem? Wou hulle regtig so lank wag voordat hulle kon doen wat hulle gekom het om te doen? Wag ons ook vir die Here se tyd? Wag ons vir die Here om te werk? Vertrou ons die Here genoeg daarvoor?
4 4 Kom ons kyk na die prentjies onderaan paneel 4. Hier sien ons n stuk muur wat bly staan het, met n venster in, en die rooi tou wat daar uithang. Dit was oorlog en oorlog bring altyd baie hartseer. Binne in hierdie hartseer storie toe almal in die stad doodgemaak en alles stukkend gebreek is, is daar een stukkie muur wat bly staan het. Watter naam het ons aan Ragab se huis gegee? Genade! Leef As ons aan hierdie verhaal dink, is daar sekere woorde wat in ons gedagtes opkom: Muur, sterk, wag, luister, gehoorsaam, genade, vertrou Miskien is daar iets soos n sterk en groot muur voor jou waarvoor jy nie kans sien nie. Bid nou daarvoor en vra dat die Here jou daarmee sal help. Wag op Hom. Vertrou Hom. Hy kan jou verras en mure laat omval iets waarvan Israel voor die tyd nie eers van sou droom nie! So is God se verrassings!
5 5 Kleingroepvaslegging: Kleutergroep Sing die Jerigo-liedjie wat die Lofkleuters sing. Sing dit saam met n CD of n instrument, of as dit nie moontlik is nie, maak seker dat jy die woorde ken om die kinders die liedjie te leer. Vertel die eerste deel van die verhaal kortliks. Laat die kinders bakstene gemaak uit blokke, papier of karton bou op n klein mat om n stadsmuur in die middel van die lokaal te vorm. Dit stel Jerigo voor. Laat die groep dan om die stadsmuur marsjeer. Kry n horing of n trompet of gebruik n stuk karton wat soos n trompettregter gerol is om te blaas wanneer hulle om die stadsmuur loop. Speel dit uit: Dag 1 een keer om. Dag 2 een keer om. Dag 7 sewe keer om. Op die regte punt pluk die leier aan die mat sodat die muur omval. Vertel die res van die verhaal. Laat die kinders dan aan iets dink in hulle eie lewens wat dalk moeilik sal wees, waarmee hulle die Here se hulp kort Hulle kan dit dan teken en versier.
6 6 Kleingroepvaslegging: Junior groep Welkom Verwelkom almal op die naam. Speel die volgende speletjie op n tafel. Die leier plaas sy hand onder. Enige kind kan een hand bo-op plaas. n Ander plaas dan weer haar hand bo-op. Stapel al die hande van die groep so op. Trek nou die onderste hand uit en plaas dit bo-op. Herhaal, al vinniger totdat een die verkeerde hand uittrek. As die groep te groot is, kan net sommige saamspeel, of daar kan verskillende stapels gebou word. Wegspring Neem houtblokke of karton bakstene of blikkies of kinder-speelgoedblokkies en bou n muur in die middel van die lokaal, of op die tafel. Laat die kinders help om die muur stewig en sterk te bou. (Moet nog nie die stadsmuur omgooi nie! Laat dit eers daar staan.) Werksaam 1. In jou werkboek is 7 groot boublokke. Die sinne in elke blok vertel ŉ deel van Jerigo se storie. 2. Skryf met n gekleurde kryt die getal 1 tot 7 op die regte blokke sodat dit die storie in die regte volgorde vertel. 3. Kyk na die muur wat julle gebou het. Daar is partykeer dinge wat soos n groot, sterk muur voor jou lê. Jy weet nie hoe jy daaroor gaan kom nie. Word stil en vertel vir die Here daarvan. (Stilgebed.) 4. Stap nou as groep sewe keer om julle muur en skreeu dan hard: Ons God is magtig! In hierdie kwartaal kan julle Deuteronomium 6:4-9 aanleer. Herhaal dit met vier of vyf ontmoetings. Sê dit saam op en maak handgebare om dit te onthou. Wegstuur/Huisgeloof 1. Dink saam aan hoe Ragab en haar familie gered is. Dink ook aan mense wat vandag dalk baie benoud en bang is en om genade smeek. Dink aan mense naby aan julle én aan mense in ver lande. Bid saam vir hulle. 2. Voltooi die woorde van Efesiërs 2:8-9 in jou werkboek. Skryf dan die sinne op n vel rooi papier onder mekaar neer, knip dit in sewe dele op en leer dit speel-speel. Of blaai na bladsy 41 in jou werkboek. Daar is hierdie verse reeds op ŉ rooi bladsye gedruk, reg om uitgeknip te word.
7 7 Kleingroepvaslegging: Senior groep Welkom Draai n vel papier in n tregter-vorm en gebruik dit soos n trompet. Hou dit voor jou mond en kondig elke kind aan: Tatterataa! Baie welkom Hennie. Ek sien jy is vandag vrolik! (Vervang die onderstreepte woorde met die regte naam, en n ander kenmerk.) Wegspring Indien dit moontlik is om te raas, laat die groep in pare opdeel. Laat elke paar aan weerskante van die lokaal staan, dus in rye oorkant mekaar, en laat al die pare tegelyk met mekaar so hard as moontlik n gesprek probeer voer. Kyk wie dit regkry om mekaar bo die ander te hoor. Indien dit nie prakties is om te raas nie, laat die groep ook in pare opdeel en teenoor mekaar in rye staan aan weerskante van die lokaal. Laat hulle dan in stilte probeer kommunikeer. Kyk wie dit tog regkry om iets oor te dra of n gesprek te voer sonder om n geluid te maak of iets neer te skryf. Sê aan die einde: Daar is baie maniere waarop ons n boodskap aan ander kan oordra. Soms met geraas, soms deur stiltes. Wonder Lees die volgende sewe sinne stadig terwyl die groep met toe oë oor die volgende wonder en nadink, sonder om daaroor te gesels: 1. Ek wonder waarom die Here nie wou gehad het dat die Israeliete sélf die stad aanval nie. 2. Ek wonder waarom dit nodig was om so lank om die stad te stap? Waarom het die mure nie net onmiddellik omgeval nie? 3. Ek wonder watter boodskap die mense binne die stad gekry het, toe die Israeliete net met trompetgeskal en stilte om die stad gestap het? 4. Ek wonder hoe dit voel as die gevaar rondom jou is en jy nie weet hoe om daaruit te kom nie. Wat sou ek doen? 5. Ek wonder of ek myself ook binne gevaarlike mure ingehok het? 6. Waarom is Ragab gered? 7. Ek weet Jesus is my redder! Werksaam 1. Skryf die getal 1 tot 7 op die regte blokke in jou werkboek sodat dit die storie in die regte volgorde vertel. 2. Daar is sekere dinge wat soos n groot, sterk muur voor jou lê. Jy weet nie hoe jy daaroor gaan kom nie. Word stil en vertel vir die Here daarvan. (Stilgebed.) In hierdie kwartaal kan julle Deuteronomium 6:4-9 aanleer. Herhaal dit met vier of vyf ontmoetings. Sê dit saam op en maak handgebare om dit te onthou.
8 8 Wegstuur/Huisgeloof 1. Dink en gesels saam oor hoe Ragab en haar familie gered is. Dink dan aan mense wat vandag dalk baie benoud en bang is en om genade smeek. Bid saam vir hulle. 2. Voltooi Efesiërs 2:8-9 in jou werkboek. Jy kan die sewe sinne op ŉ vel rooi papier onder mekaar neerskryf, dit uitknip en speel-speel leer. Of blaai na bladsy 45 van jou werkboek. Daar is hierdie sinne reeds op ŉ rooi bladsy gedruk, reg om uitgeknip te word.
22. Die Here hoor sy kinders Rigters 6:1-22
22. Die Here hoor sy kinders Rigters 6:1-22 Tema Die Here hoor sy kinders wat tot Hom roep al het hulle van Hom af weggedraai en help hulle deur leiers wat Hy daarvoor gereed maak. Agtergrond Rigters vertel
3. Jesus praat met haar. Johannes 4:1-42. Tema Jesus is die Verlosser van alle mense en dit maak ons bly wanneer mense in Hom glo.
1 3. Jesus praat met haar Johannes 4:1-42 Tema Jesus is die Verlosser van alle mense en dit maak ons bly wanneer mense in Hom glo. Agtergrond en interpretasie Johannes 4:25-26 en 42 is sleutelverse in
21. Saul is jaloers 1 Samuel 19 31
21. Saul is jaloers 1 Samuel 19 31 Tema Die jong opkomende ster, Dawid, ondervind hoe die jaloerse koning Saul hom bedreig, maar hy bly in alle omstandighede waardig en wag totdat die Here hom verhoog.
17. Saul word koning 1 Samuel 9 10
17. Saul word koning 1 Samuel 9 10 Tema God kies mense, rus hulle toe en gebruik hulle in sy koninkryk hier op aarde. Agtergrond en interpretasie Die boek Samuel begin in die laaste jare van die rigtertyd.